钦定古今图书集成/历象汇编/历法典/第071卷 > 图
## 钦定古今图书集成/历象汇编/历法典/第071卷 > 图

八宫○二度有奇此时大阳之行已满天周十九次外又行十宫八度十分矣内减土木二星相会宫度馀二宫五度二十八分是土木二星各距岁轮极远之处也〈馀仿此〉

上论用太阳平行定岁轮之行本历用太阳视行其

差或有二度。又二星加减，虽为同类，然均数不得一，
其岁轮同度之均数，亦不得一。故所定乃平行之会
合，非人目所见之会合。

二星再会之中积数见前，然非于元处再会，今欲得
会于元处之中，积问该若干？法曰：以再会宫度倍之，
又倍，以所得数减去十二宫而尽，如上八宫三倍之，
得二十四，减去十二宫，无馀数，即会合中积。以三乘
之，得二一七六○日有半。〈约三十九年半〉又以三乘八宫，二
度四十二分三秒，减去全周，馀七度六分九秒，俱化
为秒，而除全周，得一百三十三。次又三二四一分之
九四七，则以一百三十三乘前日数二一七六○，所
得数，以岁实除之，得七千九百九十九平年。又六十
四日，乃土木二星再会合于元处度分也。诸星皆可
依此法推之，然无关大用，举其一为则尔。

《求太阴一年会合诸照法》第八。

先以本年首朔日数加纪日之数，并得冬至后第一
平朔日时刻。随以日月引数查表求均数。两数如本
号或相加或相减，即以所得度分变时，或加或减于
首朔之时，则当实朔之时。

若“交食再算” ，盖所算未细，或有盈缩时之一刻，但筭会朔，可不必细。

若于首朔，加一平月之诸行。〈表中名朔实〉“则得冬至后第
二朔会”，一年中如之。若加半月之行。〈表中名望策〉“得冬至
后第一朔后月望之时。”用均法得实。望第二、第三法
亦如之。若以首朔加一象限之策，得首朔后弦日时
刻。又举朔实以三以六分之，则得隅照、“六合照之”诸
策以加于首朔，乃得平隅、照平、六照之时。若求其定
时，亦用均数。然依《月离》诸论，月朔望时，以一均数能
得其实，朔望外则有他均数。故《交食表》不能全定日
与月诸照之日时分也。

次法，用日躔、月离两表，取某年日月各表。《历元》用加
减各表，得某年冬至后日月之两经度。相减，得月距
日若干。若距度为五照数之一，必某日太阴于太阳
有某照。若较数未合照数，则于近数相减，以所得数
于月距日平行表内变时而加于历元日置日再算，
日月经度相减，或得五照数之一。若近，则于太阴时刻表中求时，以加以减，乃得真视照之时。

若某年首得日月一照之日时，以加各照之平行，再
查表求各照之时刻。

如崇祯六年冬至后，“子正。”〈表上为甲戌年根〉日平行距冬至
二十六分四十七秒四十七微。以均数求实行，得十
四分半，即星纪宫初度十四分半。本年《月表》依法算
得距冬至平行为八宫十一度十九分五十秒，即二
百五十一度有奇，未合照数。因取近为隅照，以后数
二百四十度加一日行之度分，内减隅照数，得十二
度五分二十秒。乃因平行月已过隅照之界，或以下
弦数二百七十度比之，得月平行未到下弦，为十八
度五十四分四十秒。

查《月行表》，约得一日又十时，则于《历元》日月平行各
加一日十时之行而均之，斯得月未到下弦之界。以
此再试之末，于历元日加二日之行，算得太阳躔星
纪宫二度十七分，太阴在九宫一度四十分，减去日
行数，馀八宫二十九度三十七分，乃月距日之数。到
下弦其数尚少，二十三分变时刻四十二分约三刻
即甲戌年根。后二日为壬子日，子正后三刻，月距日，
顺天为九宫，乃下弦之数也。

若加月平行三十度之日时刻，再算日月各经度，求
月于太阳。若照时刻，则递加递算，乃得一年。诸照日
时刻。

若设某日，命筭某照法如前。先于所设某日求日月
经度相比或盈或缩，于某照之度数，如上加时、减时。
再试，但所得为平时刻，宜用日月均时表，或加或减，
乃得本照之定时。〈法见交食〉